**Ima a Nagyszülők és Idősek első Világnapjára**

Köszönetet mondok neked, Uram,

a Te jelenléted vigaszáért:

még a magány idején is,

Te vagy az én reményem és bizalmam,

Te vagy kősziklám és váram ifjúkorom óta!

Köszönöm, hogy családot adtál számomra

és hogy hosszú élettel áldottál meg.

Köszönöm neked az örömök és a nehézségek pillanatait,

az álmokat, amelyek már valóra váltak az életemben,

és azokat az álmokat, amelyek még előttem állnak.

Köszönöm a megújult termékenységnek ezt az időszakát,

amelyre Te meghívsz engem.

Növeld, Uram, hitemet,

tégy engem békéd eszközévé,

taníts meg arra, hogy átöleljem mindazokat, akik nálam jobban szenvednek,

add, hogy soha ne szűnjek meg álmodni

és meséljek csodáidról az új nemzedékeknek.

Védd és vezesd Ferenc pápát és az Egyházat,

hogy az evangélium világossága eljusson a föld végső határáig.

Küldd el Szentlelkedet, Uram, hogy megújítsa a világot,

hogy a világjárvány vihara lecsillapodjon,

hogy a szegények vigasztalásra leljenek és a háborúk véget érjenek.

Te légy támaszom az idős kor gyengeségében és segíts,

hogy teljes életet éljek minden egyes pillanatban, amelyet Te adsz nekem,

abban a bizonyosságban, hogy minden nap velem vagy,   
egészen a világ végéig.

Ámen.

(Fordította: Magyar Liturgikus és Egyházzenei Intézet)